作者:宮天挺
標題:死生交范張雞黍・隔尾
內容:見高車來俺只索倒屣連忙接，(第五倫雲)老夫非私來，奉聖人的命，特來敦請賢士。(正末唱)聽的道君命至越著俺披襟走不迭。(雲)相公有請。(第五倫雲)老夫久聞賢士大名，如雷貫耳，今得一睹，實為三生之幸。願賢士早脫白衣，同朝帝闕。(正末雲)小生墮落文章，似賣著一件物事，不能出手。(第五倫雲)似賣著甚物事？(正末唱)賣著領雪練也似狐裘赤緊的遇著那熱，但得本錢兒不折上手來便撇。(第五倫雲)老夫特來沽之。(正末唱)本待要求善價而沽諸，爭奈這行貨兒背時也。